Tarsus

'S e baile agus sgìreachd (Turcais: belediye) ann an ceann a deas Poblachd na Tuirce a th' ann an Tarsus (Arabais: طَرَسُوس, Airmeanianais: Տարսոն, Eabhra: תרשיש, Greugais: Ταρσός). Tha Tarsus suidhichte faisg air Mersin, eadar Antalya agus Adana san roinn (Turcais: ili) Mersin, aig inbhir na h-Aibhne Berdan, aig 23m os cionn ìre na mara. Tha 323,961 duine a' fuireach ann.Cunntas-sluaigh na Stàite 'S e an 44amh baile as motha na dùthcha a th' ann cuideachd.World Population Review
Eachdraidh
B' e na Hatti a stèidhich am baile o chionn corr is 6,000 bliadhnaAbarim agus chuireadh Tarsa air, bho Tarku, dia na grèine.Jewish Encyclopedia B' e gu robh an t-àite aig crois-rathaid eadar caochladh shlighe mhalairt air feadh Aisia Bige agus na Mara Mheadhan-thìriche. An dèidh na Hatti bha am baile agus an sgìre fo bhuaidh Impireachd Asirianach - sluagh Seimitig - agus an uair sin Impireachd Pheirse - a bha agus a tha fhathast na shluagh Innd-Eòrpach. Bha Tarsus na phrìomh-bhaile na roinn Kizzuwatna (Laideann: Cilicia). Thàinig Alasdair Mòr ann an 333 ro Ìosa Chrìosd agus theab e bàsachadh aig Cath Cydnus.Livius Bha Tarsus gu ìre air a ghreugachadh mar-thà. Thuit am baile gu Impireachd na Ròimhe ann an 67 ro Ìosa Chrìosd. Chuireadh Juliopolis air fad corra bhiadhna agus b' ann ann an Tarsus a thachair Cleopatra ri Marcus Antonius. Lean am baile air mar àite airson ionnsachaidh fo na Ròmanaich.Bosworth, C. E. (1992). "The City of Tarsus and the Arab-Byzantine Frontiers in Early and Middle ʿAbbāsid Times". Oriens. 33: 269. ISSN 0078-6527 Chaidh Tacitus, Maximinus II agus Flavius Claudius Iulianus Augustus air an tìodhlacadh an seo. Ràinig Crìosdaidheachd dhan dùthaich sa 1 Linn agus chaidh easbaigeachd  a stèidheachadh sa bhaile, fon easbaig Helenus. Bha an easbaigeachd seo cho cudromach gun deach easbaigean à Tarsus gu comhairlean-eaglaise ann an Ancyra (314), Nicaea (325) agus Ephesus (431).Eusebius, Historia Ecclesiastica, VI, xlvi; VII, v Lean am baile air mar àite gu math cudromach fon Impireachd Bheasantianach, gu ruige an 7mh Linn nuair a thuit e dha na h-Arabaich. Shabaideadh feachdan Ioslamach agus Crìostaidh, Mamalucach agus Arabach airson a' bhaile fad linntean gus an tug Impireachd nan Otomanach thairis e ann an 1516. Anns an 19mh Linn bha inbhir na h-aibhne na bhoglach agus rinn sin droch chron air malairt.

Daoine Ainmeil
Athenaeus à AttaleiaGalen, De Element. ex Hippocr., i. 6. vol. i; Defin. Med., prooem. vol. xix; De Trem. Palpit., etc. c. 6. vol. vii.; De Differ. Puls., iv. 10. vol. viii.
Pòl à Tarsus (5 - 67)Saints' Resource

Bailtean Co-cheagailte
22px Langen
 Iomraidhean 

 Ceanglaichean A-mach 
Riaghaltas na Roinne
Roinn-seòrsa:Bailtean
Roinn-seòrsa:An Tuirc
Roinn-seòrsa:Àisia
Roinn-seòrsa:Bailtean anns an Tuirc
Roinn-seòrsa:Crìosdaidheachd